# etetea, aurten, ostalaritza-establezimenduei. Tasa hau ezartzea udalbatzak erabakitzen duenez, bera aldatzea, edo etetea, erabakitzea udalbatzari dagokio, apirilaren 2ko 7/1985 Legeko 22. eta 49. artikuluek xedatutakoaren arabera, eta prozedura hauxe da: a) Udalbatzarrak hasierako onarpena eman, nahikoa da gehiengo soila izatea. b) Jendaurreko erakustaldia eta interesdunen entzunaldia, gutxienez hogeita hamar egunez luzatuko dena, erreklamazio eta iradokizunak aurkeztu ahal ditzaten. c) Garaiz aurkeztutako erreklamazio eta iradokizun guztien ebazpena eta Udalbatzarraren behin betiko erabakia. d) Erreklamazio zein iradokizunik aurkeztuko ez balira, behin behineko erabakia behin betikotzat joko da.

EH Bildu Udal Taldeko zinegotzia den Nahia Iturbek hitza hartzen du, Ogasuneko eta Kontu Bereziko zinegotzi arduradun bezala, eta adierazten du coronavirusak eragindako egoeraren aurrean hasieratik harremanetan ipini izan dela udala herriko zenbait elkarteekin, hala nola Babexa eta Getabat. Elkarrizketa hauen ondorioz adostu zela ostalaritza establezimenduek terrazekin okupatutako lur jabari publikoaren sei hilabetekoa ez pasatzea. Ikusirik berriz ere ezin dutela terrazarik atera, proposatzen da tasa 2020 ekitaldian etetea. EAJ-PNV Udal Taldearen izenean Aitor Urrestik adierazten du orain proposatzen dena bere taldeak proposatutakoa izan dela aurten, eta ontzat ematen dutela; espero dutela, baita ere, datorren ekitaldian horrela erabakirik berriz hartu behar ez izatea, suposatuko lukeelako pandemia egoera gainditzen joan garela. Eta besterik gabe bozketa egiten da, honako emaitzarekin: Alde bozkatu dute EH Bildu Udal Taldeko 6 zinegotziek eta EAJ-PNV Udal Taldeko 4 zinegotziek. Emaitzaren arabera, aho batez, ERABAKI DA: LEHENGOA.- Hasiera batez onartzea Udal jabari publikoaren erabilera pribatibo edo probetxamendu bereziagatik ordaindu beharreko tasa arautzen duen ordenantzako eranskinaren 2.2. atala (bide publikoan mahaiak, aulkiak eta beste elementuak) ostalaritza-establezimenduei ez aplikatzea 2020ko abenduaren 31a arte.

# BIGARRENA.- Erabakiaren jendaurreko erakustaldia eta interesdunen entzunaldia egitea Gipuzkoako Aldizkari Ofizialean iragarkia argitaratuz eta bandoa plazaratuz, hogeita hamar egunez, erreklamazio eta iradokizunak aurkeztu ahal daitezen. Epea, erabaki honen iragarkia Gipuzkoako Aldizkari Ofizialean argitaratzen den hurrengo lanegunetik zenbatzen hasiko da.

HIRUGARRENA.- Garaiz aurkeztutako erreklamazio eta iradokizun guztien gaineko txostena egin ondoren eta batzordean iriztatu eta gero, Udalbatzarrak behin betiko erabakia hartuko du.

# LAUGARRENA.- Erreklamazio zein iradokizunik aurkeztuko ez balira, behin behineko erabaki hau behin betikotzat joko da.

5.- EH BILDU UDAL TALDEAK BABESTEN DUEN EGIARI ZOR FUNDAZIOAK AURKEZTUTAKO MOZIOA MOTIBAZIO POLITIKOKO INDARKERIAREN TESTUINGURUAN GIZA ESKUBIDEEN URRAKETAK JASAN DITUZTEN BIKTIMEI LAGUNTZEKO, BIKTIMA HORIEN ERREPARAZIOA ETA AITORPENA TRAMITATZEKO, UZTAILAREN 28KO 12/2016 LEGEA ALDATZEN DUEN APIRILAREN 4KO 5/2019 LEGEAN OINARRITUTA. Alkateak, 2020ko urriaren 15ean udalean sarrera izan zuen idatziaren berri ematen du (1768 zkia.).

https://uzt.gipuzkoa.eus/PortalV/r/0/39/AAAA2H37L.Ye7D

8

Gudarien Enparantza 1 - 20808 GETARIA (Gipuzkoa) Tel.: 943 896024 - Faxa: 943 140190 E-maila: udala@getaria.eus - www.getaria.eus